Årstadposten ble startet som papiravis i august 1993 og het Landås-Solheimposten til 1995, da navnet ble endret til Landåsposten. Siden 2002 har navnet vært Årstadposten. Avisen kom i mange år med 11 nummer i året, fra 2010 med 6 nummer. Avisen ble distribuert i cirka 10 000 eksemplarer til husholdninger, butikker, offentlige kontorer m.v. i dekningsområdet. Siste nummer av papiravisen kom tirsdag 8. desember 2015. Fra samme dato ble nettavisen satt i drift. Redaktør og utgiver for papiravis og nettsted er Hans D. Fasmer, som sammen med Gustav Gundersen i 1978 startet lokalavisen Fanaposten.